Video: Nuwe MacBook Pro bekend gestel | Maroela Media
Video: Nuwe MacBook Pro bekend gestel
MacBook Pro (Foto: gadgets.ndtv.com)
Apple het Donderdag amptelik sy nuwe MacBook Pro bekend gestel.
Die skootrekenaar word in 13 duim en 15 duim-variante vrygestel, maar daar sal nie 'n 11 duim-weergawe beskikbaar wees nie.
Een van die grootste veranderinge aan die nuwe MacBook Pro is die raakstrook ("touch bar") op die toetsbord. Gebruikers kan dié raakstrook gebruik om verskeie funksies op die skerm uit te voer.
Die skootrekenaar is ligter en dunner as sy voorgangers en baie vinniger.
Die sogenaamde "Force Touch trackpad" is byna twee keer groter en twee luidsprekers verseker dat die volume byna 58% hoër is.
Die MacBook Pro het egter geen poorte waarmee ander toestelle, soos jou iPhone of iPad maklik kan konnekteer nie. Die MacBook Pro het vier Thunderbolt 3 USB Type C-poorte. Gebruikers sal dus 'n bykomende aansluitproppe moet aanskaf.
Die MacBook Pro het ook nie 'n poort vir SD-kaarte nie.
Die MacBook Pro het wel 'n 3.5 mm-poort vir oorfone of luidsprekers. Die nuwe Lightning EarPods wat onlangs met die iPhone 7 vrygestel is, kan ook nie met die MacBook Pro verbind nie.
Entrepreneurskap: Die invloede op Rovos Rail
[Entrepreneurskap] Luuksste treine in die wêreld
Nee dankie, vir my is dit belangrik om toestelle maklik sonder n graad in elektroniese ingenieurswese te kan koppel en fotos ens. oor te dra.
So al wat beter is, is die spoed. Die res is slegter as die vorige model. Regtig Apple, weet julle regtig wat julle kliente wil hê, doen julle ooit marknavorsing? Ek self gebruik die Macbook Pro en soos hy tans is sukkel ek al klaar om gemaklik te werk, want ek moet altyd planne maak sodat hy met ander toestelle kan "praat" of saamwerk. Ek is jammer maar ek oorweeg dit nou sterk om eerder terug te gaan na Microsoft produkte toe. Om nie eens voorsiening te maak dat jou produk met jou eie produkte kan werk nie verstom my.… Lees meer »